Amalumbo 96 | Baibolo pa Intaneti | Amalembo ya Calo Cipya
96 Imbileni Yehova ulwimbo ulupya.+Imbileni Yehova, mwe bantu bonse aba pano isonde.+ 2 Imbileni Yehova, cindikeni ishina lyakwe.+Cila bushiku bileni imbila nsuma pa kupususha kwakwe.+ 3 Bileni ubukata bwakwe mu nko,+Bileni ifipesha amano fyakwe ku bantu na bantu.+ 4 Pantu Yehova mukulu+ kabili alilinga ukulumbanya.Alinga ukubela akatiina ukucila balesa bambi.+ 5 Pantu balesa ba nko bonse, ni balesa ba fye;+Lelo Yehova ena, e wapangile imyulu.+ 6 Ubucindami na bukatebebe fyaba pa ntanshi yakwe;+Ubukose no kuyemba fyaba umwa mushilo mwakwe.+ 7 Mwe ndupwa sha bantu na bantu, lumbanyeni Yehova,Peeleni Yehova+ ubukata kabili ishibeni ukuti wa maka.+ 8 Peeleni Yehova ubukata ubwalinga ishina lyakwe;+Sendeni ubupe no kwingila mu mansa shakwe.+ 9 Kontameni kuli Yehova mu fya kufwala fya mushilo;+Beni na katiina* kuli ena, mwe bantu bonse aba pe sonde.+ 10 Soseni mu nko amuti: “Yehova naba imfumu.+Icalo na co calipampamikwa, te kuti citelentenshiwe.+Akalubulwila abantu na bantu mu bulungami.+ 11 Lekeni imyulu isansamuke, ne sonde lisekelele.+Lekeni bemba alulunkane kumo ne fyabamo.+ 12 Lekeni impanga yange pamo na fyonse ifyabamo.+Pa nshita imo ine imiti ya mu mpanga na yo isekelele+ 13 Pa ntanshi ya kwa Yehova. Pantu naisa;+Pantu naisa ku kupingula isonde.+Akapingwila icalo mu bulungami+Akapingula abantu na bantu mu cishinka cakwe.+
^ Nangu, “kalipweni nga nshi.”